stanford-oval/wikipedia huggingface dataset:
Adoptoidut

| Adoptoidut |
| --- | --- |

Kestoaika:  42 min
Alkuperämaa:   Suomi
Verkko:  Nelonen
Esitetty:  5. helmikuuta 2015 –  26. maaliskuuta 2015
Jaksoja:  8
Ikäraja:   
Tuotanto
Vastaava(t) tuottaja(t):  Seija-Liisa Eskola, Antti Väisänen, Alexandra von Knorring-Rosti (Nelonen)
Ohjaaja(t):  Milla Pelkonen
Käsikirjoittaja(t):  Anna Ruohonen
Leikkaaja(t):  Johanna Harmaala
Lavastaja(t):  Marika Laine
Kuvaaja(t):  Päivi Kettunen
Tuotantoyhtiö(t):  Eyeworks Finland
Aiheesta muualla
Virallinen sivusto
IMDb
Elonet
Adoptoidut on Nelosella 5. helmikuuta 2015 alkanut tositelevisiosarja. Ohjelmassa kerrotaan kahdeksan Suomessa adoptoidun henkilön tarinan, kuinka he saivat tietää adoptiosta ja kuinka he ovat etsineet biologisia sukulaisiaan. Ohjelmaa juontaa Lorenz Backman.
Ohjelma on kuvattu vuoden 2014 kesän ja syksyn aikana.
Katsojaluvut

| Jakso | Esityspäivä | Henkilö | Katsojaluvut |
| --- | --- | --- | --- |
| 1 | 5. helmikuuta 2015 | Laura | 242 000  |
| 2 | 12. helmikuuta 2015 | Marija | 205 000  |
| 3 | 19. helmikuuta 2015 | Maria | 174 000  |
| 4 | 26. helmikuuta 2015 | Anna | 168 000  |
| 5 | 5. maaliskuuta 2015 | Reijo | 129 000  |
| 6 | 12. maaliskuuta 2015 | Tiina | 125 000  |
| 7 | 19. maaliskuuta 2015 | Elina | 117 000  |
| 8 | 26. maaliskuuta 2015 | Marja-Liisa | 115 000 (2. esitys)  |
Afrikankirjoahvenet

| Afrikankirjoahvenet |
| --- | --- |
 Vihertilapia (Tilapia sparrmanii)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Huulikalamaiset Labroidei
Heimo::  Kirjoahvenet Cichlidae
Alaheimo::  Afrikankirjoahvenet Pseudocrenilabrinae  Fowler, 1934
Katso myös
   Afrikankirjoahvenet Wikispeciesissä   Afrikankirjoahvenet Commonsissa 
Infobox OKNimi-testi OK: 
Afrikankirjoahvenet (Pseudocrenilabrinae) on yksi kirjoahventen (Cichlidae) alaheimoista. Siihen luetaan yhteensä 1 120 lajia.
Adoptianismi

Adoptianismi (joskus myös adoptionismi) on kristologinen käsitys, että Kristus jumalallisen luontonsa puolesta on Jumalan poika sanan varsinaisessa mielessä, mutta ihmisenä Jumalan "ottopoika". Adoptianistisen käsityksen mukaan Jeesus Kristus adoptoitiin Jumalan Pojaksi.
Adoptianismin esittivät 700-luvun lopulla Toledon arkkipiispa Elipandus ja Urgellin piispa Felix Urgellilainen. Useat teologit Kaarle Suuren valtakunnassa, muun muassa Alkuin, vastustivat adoptianismia pitäen sitä Kristuksen jumaluuden kieltämisenä, ja se hylättiin ensin frankkilaisten konsiilissa (792) ja sitten Frankfurtin (794) ja Rooman (799) konsiilissa.
Adoptianismia on esiintynyt joissakin nestoriolaisissa liikkeissä sekä Espanjan alueella. Erityisen tyypillinen adoptianismi oli varhaisessa läntisessä teologiassa.[lähde? ]
Aiheesta muualla

Eskola, Timo: Kuka on harhaoppinen Suomen teologinen instituutti. Viitattu 4.7.2015.
Active Club

Active Club on yhdysvaltalaisperäinen valkoista ylivaltaa ja äärioikeistolaista akselerationismia edustava hajautetun toimintamallin verkosto. Se jakautuu paikallisiin kerhoihin, joiden tarkoitus on elvyttää "soturihenki" kamppailulajien harjoittamisen ja "eurooppalaisen perimän" vaalimisen kautta. Active Club viittaa itseensä alt-rightin johtavana kamppailulajikerhona. Se perustettiin tammikuussa 2021. Active Club pyrkii luomaan "valkoista rotutietoisuutta" ja pitää vihollisinaan juutalaisia sekä seksuaalivähemmistöjä. Liike on myös globalisaatiota vastustava.
Active Club perustettiin pitkälti Robert Rundon johtaman Rise Above Movementin pohjalle. Tammikuussa 2021 Rundo aloitti liikkeen podcastin pitämisen uusnatsi Denis Kapustinin kanssa. Siinä kaksikko alkoi kannustaa tukijoitaan omien paikallisten kerhojensa perustamiseen. Yhdysvalloissa Active Club on markkinoinut valkoista ylivaltaa, osallistunut mielenosoituksiin ja pitänyt usein yksityisiä tapahtumia, jotka ovat keskittyneet esimerkiksi kuntoiluun ja kirjojen tai lippujen polttamiseen. Active Clubin jäsenet näkevät Anti-Defamation Leaguen mukaan itsensä taistelijoina, jotka valmistautuvat sotaan "valkoisten kansanmurhaa" valmistelevaa "järjestelmää" vastaan. Eri alueille levittäydyttyään Active Club on omaksunut paikallisesti puhuttelevaa symboliikkaa. Yhdysvalloissa se on korostanut perinteisiä kristinuskon arvoja, valkoista identiteettiä ja eurooppalaisperäistä kulttuuria.  Verkoston taktiikat vaihtelevat ryhmittäin. Yhdysvalloissa se on tehnyt yhteistyötä White Lives Matter -liikkeen ja Patriot Frontin kanssa. Robert Rundo on kertonut saaneensa vaikutteita Active Club -verkoston kehittämiseen Itä-Euroopassa viettämästään ajasta ja paikallisista äärioikeistoliikkeistä.
Syksyyn 2023 mennessä Active Club oli aloittanut toimintansa vähintään 25:ssa Yhdysvaltain osavaltiossa ja ulkomailla. Yhdysvaltain ja Euroopan lisäksi toimintaa on ollut Australiassa ja Uudessa-Seelannissa.
Toiminta Suomessa

Active Club aloitti toimintansa Suomessa arviolta vuoden 2022 puolessavälissä. Kerhoja perustettiin vuoteen 2024 mennessä ainakin Uudellemaalle, Turun seudulle, Tampereelle, Ouluun ja Kokkolaan. Active Club on Suomessa esittäytynyt "kansallisradikaaliksi". Tutkija Tommi Kotosen mukaan liikkeen rekrytointi on ollut tehokasta ja houkutellut enemmän nuoria mukaan äärioikeistolaiseen aktivismiin. Suomalaiset Active Club -jäsenet ovat verkostoituneet muiden muassa virolaisten ja ranskalaisten äärioikeistoliikkeiden kanssa.
A Light That Never Comes

| ”A Light That Never Comes” Linkin Park |
| --- | --- | --- |

Singlen tiedot
 Albumilta: Recharged
 Julkaistu: 11. lokakuuta 2013
 Formaatti: CD, suoratoisto
 Tyylilaji: electronic rock, electro house, rap rock
 Kesto: 03.49
 Levy-yhtiö: Warner Brothers Records
Linkin Parkin muut singlet
| ”Castle of Glass” 2013 | ”A Light That Never Comes” 2013 | ”Guilty All the Same” 2014 |
A Light That Never Comes on Linkin Parkin 29. lokakuuta 2013 julkaistun, Recharged-nimisen remix-albumin ensimmäinen single, joka julkaistiin 11. lokakuuta 2013. Yhtye teki kappaleen yhdessä Steve Aokin kanssa.
Kappaleet

| Suoratoisto |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | A Light That Never Comes (feat. Steve Aoki)  | 3.49 |  |  |  |  |  |  |  |
| CD-single |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | A Light That Never Comes (feat. Steve Aoki)  | 3.49 |  |  |  |  |  |  |  |
| 2. | Until It Breaks (Datsik remix)  | 6.00 |  |  |  |  |  |  |  |
Kokoonpano

Chester Bennington - laulu
Rob Bourdon - rummut
Brad Delson - soolokitara, taustalaulu
Dave "Phoenix" Farrell - basso, taustalaulu
Joe Hahn - levysoittimet, sampleri, ohjelmointi, taustalaulu
Mike Shinoda - laulu, kitara, kosketinsoitin, piano, syntetisaattori
Steve Aoki - ohjelmointi, tuottaja
Zulun kieli

| Zulu |
| --- | --- |
 Zulua äidinkielenään puhuvien osuus Etelä-Afrikassa vuoden 2011 väestönlaskennassa.
Oma nimi:  isiZulu
Tiedot
Alue:   Etelä-Afrikka  Swazimaa  Malawi  Mosambik
Virallinen kieli:   Etelä-Afrikka
Puhujia:  27,7 milj.
Sija:  51.
Kirjaimisto:  latinalainen
Kielenhuolto:  Zulu Language Board
Kielitieteellinen luokitus
Kielikunta:  nigeriläis-kongolaiset kielet
Kieliryhmä:  bantukielet ngunikielet
Kielikoodit
ISO 639-1:  zu
ISO 639-2:  zul
ISO 639-3:  zul
 Ohje 
Zulu (omakiekinen nimi: isiZulu) on Etelä-Afrikassa puhuttava bantukieli. Zulua puhuu äidinkielenään noin 12 miljoonaa ihmistä, pääosin zulu-kansan jäsentä. Yhteensä puhujia on 27,7 miljoonaa, mikä tekee zulusta maailman 51. puhutuimman kielen. Zulua ymmärtää noin puolet eteläafrikkalaisista. Yli 95 prosenttia zulun puhujista asuu Etelä-Afrikassa. Loput asuvat pääasiassa Malawissa, Mosambikissa ja Swazimaassa. Zulu on yksi Etelä-Afrikan 11 virallisesta kielestä.
Zulun katsotaan olevan elinvoimainen ja sen lähimmät sukulaiskielet ovat muun muassa xhosa, ndebele ja swati.
Kieltä kirjoitetaan latinalaisilla aakkosilla.
Zulun kieleen on omaksuttu lainasanoja englannin ja afrikaansin kielistä. Seuraavassa Sowetosta tallennetussa zulunkielisessä näytteessä afrikaansperäiset sanat on lihavoitu ja englanninkieliset merkitty kursiivilla:
»I-Chiefs isidle nge-referee's optional time, otherwise ngabe ihambe sleg. Maar why benga stopi this system ye-injury time?»
Fonologia > Konsonantit

|  |  | Labiaali | Alveolaari> Norm. | Alveolaari> Lat. | Palataali | Velaari | Glottaali |
| --- | --- | --- | --- | --- | --- | --- | --- |
| Avulsiivi | Norm. |  | kǀ | kǁ | k! |  |  |
| Avulsiivi | Asp. |  | kǀʰ | kǁʰ | k!ʰ |  |  |
| Avulsiivi | Soin. |  | gǀ | gǁ | g! |  |  |
| Avulsiivi | Nas. |  | ŋǀ | ŋǁ | ŋ! |  |  |
| Avulsiivi | Soin. nas. |  | ŋgǀ | ŋgǁ | ŋg! |  |  |
| Nasaali | Nasaali | m | n |  |  | ɲ | ŋ |
| Klusiili | Norm. | b | d |  |  | k | g |  |
| Klusiili | Asp. | pʰ | tʰ |  |  |  |  |
| Klusiili | Ejek. | pʼ | tʼ |  |  | kʼ |  |
| Klusiili | Impl. | ɓ |  |  |  |  |  |
| Affrikaatta | Norm. |  | dz |  | tʃ | dʒ |  |  |
| Affrikaatta | Ejek. |  | tsʼ |  | tʃʼ | kxʼ |  |
| Frikatiivi | Frikatiivi | f | v | s | z | ɬ | ɮ | ʃ |  | h | ɦ |
| Tremulantti | Tremulantti |  | r |  |  |  |  |
| Latreraali | Latreraali |  | l | l |  |  |  |
| Puolivokaali | Puolivokaali | w |  |  | j |  |  |
Lähde:
Fonologia > Vokaalit

|  | Etinen | Keskinen | Takainen |
| --- | --- | --- | --- |
| Suppea | i |  | u |
| Puolisuppea | e |  | o |
| Puoliavoin | ɛ |  | ɔ |
| Avoin |  | a |  |
Lähde:
Kielioppi

Zulun perussanajärjestys on verbi-objekti. Subjekti ilmaistaan yhdessä verbin kanssa. Muita verbin taivutusmuodoista ilmeneviä asioita ovat muun muassa tempus, kausatiivisuus, aspekti ja kieltomuoto.
Kielioppi > Persoonapronominit

Zulun persoonapronominit ovat:
mina = minä
wena = sinä
yena = hän
thina = me
nina = te
bona = he
Kielioppi > Etuliitteet

Muiden bantukielien tapaan zulussa käytetään etuliitteitä muokkaamaan sanojen merkitystä. Yksiköille ja monikoille on eri etuliitteet.[lähde? ]
| Luokka | Etuliite | Esimerkki |
| --- | --- | --- |
| 1 | umu- | umuntu (ihminen) |
| 2 | aba- | abantu (ihmiset) |
| 3 | umu- | umuthi (puu) |
| 4 | imi- | imithi (puut) |
| 5 | i-, ili- | izulu (taivas) |
| 6 | ama- | amazulu (taivaat) |
| 7 | isi- | isibani (lamppu) |
| 8 | izi- | izibani (lamput) |
| 9 | n-, in- | indlovu (norsu) |
| 10 | izin- | izindlovu (norsut) |
| 11 | u-, ulu- | ulimi (kieli) |
| 14 | ubu- | ubuntu (ihmisyys) |
| 15 | uku- | ukudla (syödä) |
Sanasto

Zulu on vaikuttanut Etelä-Afrikassa puhuttavaan englantiin sanastollisesti: paikallisia zulusta lainattuja sanoja ovat muun muassa donga ('ditch', oja), ubuntu ('humanity', ihmiskunta) ja muti ('medicine', lääke). Yleisenglantiin ja muihin maailman kieliin zulusta lainattuja sanoja ovat muun muassa  impala ja mamba.
Sanasto > Zulunkielisiä fraaseja

"Sawubona" ("Päivää" yhdelle henkilölle)
"Sanibonani" ("Päivää" useammalle henkilölle)
"Unjani" ("Kuinka voit/mitä kuuluu?" yhdelle))
"Ninjani" ("Kuinka voitte/mitä kuuluu?" useammalle)
"Ngiyaphila" ("Hyvin/hyvää", vastaus edellisiin)
"Ngiyabonga" ("Kiitän sinua")
"Siyabonga" ("Kiitämme sinua")
"Isikhathi sithini?" ("Paljonko kello on?")
"Mina funani wena." ("Minä rakastan sinua.")
Amandla! ("Valta!")
Aiheesta muualla

Wikipedia, vapaa tietosanakirja
Bantukielet
eteläsotho
ganda
herero
kiga
kongo
luhya
mwani
njandža
nyankole
oshivambo
pohjoissotho
ruanda
swahili
swazi
tswana
xhosa
zulu
Abingdon (Oxfordshire)

| Abingdon |
| --- | --- |
 Jokivartta, kirkko ja Old Anchor pubi.
 Abingdon
 Koordinaatit: 51°40′N, 1°17′W 
Valtio:   Yhdistynyt kuningaskunta
Maa:   Englanti
Hallintoalue:  Kaakkois-Englanti
Kreivikunta:  Oxfordshire
Väkiluku (2011):  33 130
Infobox OKVirheellinen NIMI-arvo: 
Abingdon Thamesjoen varrella.
Abingdon on kaupunki Etelä-Englannissa Oxfordshiressa Thamesin varrella, 9 km Oxfordista etelään. Se on Vale of White Horsen keskuspaikka. Se on yksi Britannian vanhimpia jatkuvasti asuttuja paikkakuntia.
Vuoden 2011 väestönlaskennassa kaupungissa oli noin 33 000 asukasta.
Abingdon kuului Berkshireen ennen liittämistään Oxfordshireen vuonna 1974.
Aiheesta muualla

Kuvia tai muita tiedostoja aiheesta Abingdon (Oxfordshire) Wikimedia Commonsissa
Afrikankurppa

| Afrikankurppa |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Alalahko::  Kahlaajat Charadrii
Heimo::  Kurpat Scolopacidae
Suku::  Kurpat Gallinago
Laji::  nigripennis
Kaksiosainen nimi
 Gallinago nigripennis  (Bonaparte, 1839) 
Katso myös
   Afrikankurppa Wikispeciesissä   Afrikankurppa Commonsissa 
Infobox OKNimi-testi OKIUCN-testi OK: 
Afrikankurppa (Gallinago nigripennis) on afrikkalainen kahlaaja. Sen elinympäristö käsittää Afrikan itä- ja eteläosat Etiopiasta Etelä-Afrikkaan, Namibiaan ja Angolaan. Siitä tunnetaan kolme alalajia. Lajin holotyypin kuvaili Charles Lucien Bonaparte Hyväntoivonniemeltä 1839.
Aavikkoplaneetta

Kuvitteellinen aavikkoplaneetta.
Mars on meidän tuntemamme aavikkoplaneetta.
Aavikkoplaneetta on  planeetta, jolla aavikko peittää koko planeetan pinnan ja sade on vähäistä tai olematonta. Määritelmän mukaan esimerkiksi Mars on aavikkoplaneetta.   Sellaisia on kuvattu tieteiskirjallisuudessa.
Kasvillisuus ja vesi puuttuvat tai niitä on vain harvoissa paikoissa. Se on mahdollisesti kuivaa aroa, puoliaavikkoa ja keitaiden kasvillisuutta. Navoilla saattaa olla napalakit, jos vettä on tarpeeksi ja aavikkoplaneetta tarpeeksi viileä. Yön ja päivän lämpötilaerot ovat aavikkoplaneetoilla Maan vastaavia suurempia, mahdolliset vuodenaikavaihtelut myös. Pienet pölypyörteet, ja esiintyy isoja pölymyrskyjä. Aavikkoplaneetan sään vaihtelut lienevät Maan sään vaihteluja paremmin ennustettavia.
Aavikkoplaneetta on Maata kuivempi, ja saattaisi olla joko Maata kuumempi tai kylmempi. Yhtään varsinaista Maan kokoluokkaa olevaa paksun ilmakehän omaavaa aavikkoplaneetta ei tunneta. Aavikkoplaneetta saattaisi syntyä, jos planeetan muodostuessa sinne tulee vain vähän vettä. Alhainen pintalämpötila voi edistää melko vetisenkin planeetan aavikoitumista, silloin planeetalla on ehkä laajoja jäätiköitä. Maa muuttuu ehkä kuumaksi aavikkoplaneetaksi, kun Aurinko kirkastuu noin 1,5-5 miljardin vuoden kuluttua, tai Venuksen tyyppiseksi kuumaksi kasvihuonemaailmaksi.
Vuoden 2006 artikkelissaan K. J. Zahnle kanssakirjoittajineen spekuloi,  että aavikkoplaneetalla voisi olla elämää ja vettä huomattavasti lähempänä Aurinkoa kuin Maassa. Aavikkoplaneetta voisi olla heidän mukaansa elinkelpoisella etäisyydellä, jolla Auringon säteily olisi 170% Maahan saapuvaan säteilyyn verrattuna, eli suunnilleen etäisyydellä 0,77 AU, mikä olisi vain hieman Venuksen radan ulkopuolella.
Aurinkokuntamme planeetoista Mars luonnehditaan yleensä aavikkoplaneetaksi, mutta osittain se muistuttaa kaasukehätöntä Kuuta.
Tieteiskirjallisuuden aavikkoplaneetat

Tyypillinen aavikkoplaneetta Arrakis on kuvattu Frank Herbertin tieteiskirjasarjassa Dyyni. Myös Tähtien sodan Tatooine on aavikkoplaneetta.
Aiheesta muualla

alternative list of desert planets
The Planet Simulator: Towards a user friendly model KLAUS FRAEDRICH∗, HEIKO JANSEN1, EDILBERT KIRK, UTE LUKSCH and FRANK LUNKEIT (Arkistoitu – Internet Archive)
Adam Kozłowiecki

Adam Kozłowiecki

Adam Kozłowiecki (1. huhtikuuta 1911 Huta Komorowska, Puola – 28. syyskuuta 2007 Lusaka, Sambia) oli puolalainen arkkipiispa ja kardinaali.
Kozłowiecki vihittiin papiksi 24. kesäkuuta 1937. Gestapo pidätti hänet vuonna 1939 Krakovassa ja lähetti Auschwitziin; myöhemmin hänet siirrettiin Dachaun keskitysleirille, jolla hän pysyi toisen maailmansodan loppuun.
Kozłowiecki toimi vuosina 1955–1969 Lusakan hiippakunnan arkkipiispana. Hän luopui virastaan sambialaisen Emmanuel Milingon hyväksi, mutta teki myöhemminkin lähetystyötä alueella.
Paavi nimitti Kozłowieckin kardinaaliksi 21. helmikuuta 1998. Hän kuoli Sambiassa 96-vuotiaana.
Adam Lambert (lumilautailija)

Adam Lambert (s. 5. lokakuuta 1997) on australialainen lumilautailija, jonka päälaji on lumilautacross.
Lambert on sijoittunut maailmanmestaruuskilpailuissa lumilautacrossissa kuudenneksi vuonna 2017, 11:nneksi vuonna 2019 ja 26:nneksi vuonna 2021. Lumilautacrossin joukkuekilpailussa hän sijoittui yhdeksänneksi vuonna 2017. Pyeongchangin olympialaisissa 2018 hän sijoittui 29:nneksi ja Pekingin olympialaisissa 2022 sijalle 22.
Maailmancupissa Lambert on parhaimmillaan sijoittunut toiseksi Val Thorensissa joulukuussa 2017 ja Baqueira Beretissa maaliskuussa 2019.
Aage Larsen

| Mitalit | Mitalit | Mitalit |  |
| --- | --- | --- | --- |
|  Aage Larsen ja Ebbe Parsner vuoden 1949 EM-kilpailuissa. |  Aage Larsen ja Ebbe Parsner vuoden 1949 EM-kilpailuissa. |  Aage Larsen ja Ebbe Parsner vuoden 1949 EM-kilpailuissa. |  |
Maa:   Tanska
Miesten soutu
|  Olympialaiset  |  Olympialaiset  |  Olympialaiset  |  |
|  Hopeaa | Lontoo 1948 | kaksikko |  |
Aage Ernst Larsen (3. elokuuta 1923 – 31. lokakuuta 2016) oli tanskalainen soutaja. Hän sai kaksikossa hopeaa vuoden 1948 kesäolympialaisissa Lontoossa. Hän kilpaili siinä myös vuoden 1952 kesäolympialaisissa Helsingissä.
Aage Walther

| Mitalit> Maa:   Tanska. Olympialaiset .Miesten voimistelu | Mitalit> Maa:   Tanska. Olympialaiset .Miesten voimistelu | Mitalit> Maa:   Tanska. Olympialaiset .Miesten voimistelu | Maa:   Tanska> .Miesten voimistelu |
| --- | --- | --- | --- |
|  Hopeaa | Antwerpen 1920 | joukkuekilpailu, ruotsalaissysteemi |  |
Aage Walther (21. huhtikuuta 1897 Kølstrup – 5. joulukuuta 1961 Kølstrup) oli tanskalainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa hopeaa ruotsalaisen järjestelmän joukkuevoimistelussa.
Air Labrador

| Air Labrador |
| --- | --- |
 IATA: WJ  –  ICAO: LAL 
Kutsukoodi:  LAB AIR
Perustettu:  1948
Laivaston koko:  7
Kohteiden määrä:  24
Solmukohdat:  Goose Bayn lentoasema
Avainhenkilö(t):  Philip Earle,  Brent Acreman, Kevin Hann, Montie Brewer
Yhtiön sivut:  Air Labradorin kotisivut
Air Labrador (IATA: WJ, ICAO: LAL, kutsukoodi: LAB AIR) on kanadalainen lentoyhtiö, joka toimii pääasiallisesti Labradorin ja Quebecin alueilla.
Yhtiön tunnuslause on "The Spirit of Flight" (ranskaksi "esprit du vol", suomeksi "lennon henki").
Laivasto

Heinäkuussa 2016:
1 Beechcraft A100
3 Beechcraft 1900D
1 Cessna 208
8 de Havilland Canada DHC-6-300 Twin Otter
Air Labradorin Beechcraft 1900D.
Agarak (Ashtarak)

Agarak on kunta  Armenian Aragatsotnin maakunnan Ashtarakin piirikunnassa.
Agarak (armeniaksi Ագարակ) on kunta Aragatsotnin maakunnan Ashtarakin piirikunnassa Armeniassa.
Kunta sijaitsee Amberdjoen varrella, ja sen perustivat vuonna 1919 Vanista ja Bitlisistä muuttaneet armenialaiset.
Vuonna 2001 kunnan väliluku oli 1 655 ja vuonna 2008 1 710.
Air Jordan

Air Jordan 1 -kengät
Air Jordan on Niken valmistama kenkäsarja. Se on nimetty entisen koripalloilijan, Michael Jordanin, mukaan. Kenkäsarjan ensimmäinen malli tuli markkinoille vuonna 1985. Michael Jordan käytti kenkiä myös NBA-otteluissa.
Vuodesta 1988 Nike käytti kengissä ensimmäistä kertaa niin sanottua Jumpman-logoa. Air Jordan -kenkiä markkinoitiin ahkerasti mediassa ja kengät tulivat tunnetuiksi lukuisista mainoksista. Vuoteen 1997 mennessä kengät olivat saavuttaneet niin suuren aseman, että Air Jordan -kengistä synnytettiin oma brändi Niken ulkopuolelle. Täten kengistä poistettiin viittaukset Nikeen.
Myös lukuisat muut urheilijat ovat mainostaneet omia Air Jordan -mallistojaan: muun muassa Russell Westbrookilla, Terrell Owensilla ja Roy Jonesilla on omat mallistot.
Vuosien 1985–1986 aikana Air Jordan kenkiä myytiin yhteensä kaksi miljoonaa kappaletta kahden vuoden aikana. Air Jordan -kengät ovat olleet useina vuosina maailman myydyimpien urheilukenkien joukossa.
Aiheesta muualla

Wikimedia Commonsissa on kuvia tai muita tiedostoja aiheesta .
Nike (Arkistoitu – Internet Archive) (englanniksi)
Agaricus essettei

| Agaricus essettei |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Heimo::  Agaricaceae
Suku::  Herkkusienet Agaricus
Laji::  essettei
Kaksiosainen nimi
 Agaricus essettei  Bon 
Infobox OKNimi-testi OK: 
Agaricus essettei on valkoinen kuusen seurassa viihtyvä herkkusienilaji. Sienen lakki on silkinvalkoinen, ja kosketettaessa siihen muodostuu keltaisia täpliä. Sienen jalka on valkoinen. Heltat ovat aluksi punertavat, myöhemmin tummanruskeat. Lajia on pidetty melko yleisenä Suomen kuusimetsissä, mutta Suomen Lajitietokeskuksen mukaan Agaricus essettei ei ole suomalainen laji. Laji tunnettiin aiemmin nimellä kuusiherkkusieni, mutta nykyään kyseistä nimeä käytetään lajista Agaricus sylvicola.
Air Leap

| Air Leap |
| --- | --- |

 IATA: FL  –  ICAO: LPA 
Kutsukoodi:  LEAP
Lakkautettu:  2022
Kotipaikka:  Tukholma-Arlanda, Ruotsi
Yhtiön sivut:  https://www.airleap.se/sv
Air Leap oli ruotsalainen lentoyhtiö, joka lensi lyhyitä reittejä Pohjoismaissa. Sen laivasto koostui neljästä Saab 340 -potkuriturbiinikoneesta. Suomessa yhtiö lensi väliä Turku–Maarianhamina.
Tammikuun 2022 lopulla Air Leap hakeutui yrityssaneeraukseen ja keskeytti kaiken lentotoimintansa.
Air Leapin Saab 340B.
Aiheesta muualla

Lentoyhtiön kotisivut
Akkommodaatio

Akkommodaatio tai akkomodaatio voi tarkoittaa seuraavia asioita:
Akkomodaatio, lähetystyössä sopeutumista kohdemaan kulttuuriin.
Akkomodaatio, silmän kykyä tarkentaa eri etäisyyksille.
Akkomodaatio, asian sovittamista asiayhteyden mukaan.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Akkommodaatio”, voi hakea sivunnimihaulla, laajalla sivunnimihaulla tai tekstihaulla.
3-fosfoglyseriinihappo

| 3-fosfoglyseriinihappo |
| --- | --- |

Tunnisteet
IUPAC-nimi:  2-hydroksi-3-fosfonopropaanihappo
CAS-numero:  820-11-1
PubChem CID:  724
SMILES:  C(C(C(=O)O)O)OP(=O)(O)O 
Ominaisuudet
Molekyylikaava:  C3H7O7P
Moolimassa:  186,056 g/mol
3-fosfoglyseriinihappo (C3H7O7P) ja sen anionimuoto 3-fosfoglyseraatti ovat biologisesti tärkeitä molekyylejä. 3-fosfoglyseriinihappo esiintyy välituotteena muun muassa glykolyysissä.
Tehtävät bioreaktioissa > Glykolyysi

Glykolyysissä fosfoglyseraattikinaasientsyymi katalysoi 1,3-bisfosfoglyseraatin muuntumista 3-fosfoglyseriinihapoksi. Samalla vapautuu ATP-molekyyli. 3-fosfoglyseriinihappo muuttuu edelleen 2-fosfoglyseriinihapoksi fosfoglyseraattimutaasientsyymin avulla. Entsyymi siirtää fosfaattiryhmän kolmannesta hiilestä toiseen.
Tehtävät bioreaktioissa > Aminihappojen synteesi

3-fosfoglyseriinihappo on erään aminohapon seriinin esiaste. 3-fosfoglyseraattidehydrogenaasientsyymi katalysoi synteesin ensimmäistä vaihetta, jossa substraattina on 3-fosfoglyseriinihappo. Kolmivaiheisen synteesin lopputuotteina ovat fosfoseriini ja seriini.
Aiheesta muualla

Kuvia tai muita tiedostoja aiheesta 3-fosfoglyseriinihappo Wikimedia Commonsissa
Akkommodaatio (silmä)

Akkommodaatiolla tarkoitetaan silmän mukautumista tarkastelemaan eri etäisyyksillä olevia kohteita. Silmä tarkentaa kuvan verkkokalvolle muuttamalla mykiön muotoa silmän sädelihaksella. Lähelle katsottaessa silmän sädelihas, joka kulkee myös linssin mukauttajalihaksen nimellä, supistuu, jolloin linssin ja sädelihaksen yhdistävät ripustinsäikeet löystyvät. Kimmoisuutensa takia mykiö pääsee pullistumaan, jolloin se taittaa valoa voimakkaammin ja kuva tarkentuu verkkokalvolle. Kauas katsottaessa sädelihas pysyy rentona ja pakottaa linssin litteään muotoon, joten valonsäteet eivät taitu yhtä voimakkaasti ja kaukana oleva kohde tarkentuu verkkokalvolle.